
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  14 mai  2007               

Pl-x  350 /2007                      


A V I Z

                   asupra propunerii legislative privind protejarea patrimoniului cultural imaterial
              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind protejarea patrimoniului cultural imaterial, iniţiată de 8 deputaţi din grupurile parlamentare ale PNL, PRM, PD şi independenţi, trimisă cu adresa nr. Pl-x  350 din 2 mai  2007  şi înregistrată cu nr.557 din 3 mai 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
               Senatul, în calitate de primă Cameră sesizată, a respins propunerea legislativă, în şedinţa din 26 aprilie 2007.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 14 mai 2007.

 Membrii comisiei au examinat propunerea legislativă supusă avizării, expunerea de motive, avizul favorabil, cu unele observaţii şi propuneri, al Consiliului Legislativ, nr.1743 din 19.12.2006 şi punctul de vedere al Guvernului trimis cu adresa nr.106 din 12.01.2007, prin care nu susţine această iniţiativă legislativă.
Propunerea legislativă are ca obiect de reglementare crearea unui regim juridic special pentru patrimoniul cultural imaterial. În acest sens sunt definite noţiunile de patrimoniu cultural imaterial, expresii culturale tradiţionale, artizanat şi expresii culturale populare şi sunt stabilite măsuri de protecţie a acestui patrimoniu, precum şi înfiinţarea Centrului Naţional pentru Patrimoniul Imaterial, ca instituţie publică în subordinea Ministerului Culturii şi Cultelor.
                Întrucât domeniul respectiv este reglementat prin Ordonanţa Guvernului nr.19/2007 privind protejarea patrimoniului cultural imaterial, în urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă  a  propunerii legislative
             În raport de obiectul şi conţinutul reglementării,  propunerea legislativă  face parte din categoria legilor organice.
                                 PREŞEDINTE,                               SECRETAR,

                                 Sergiu ANDON                              George BĂEŞU
     Consilier,  C. Păduroiu

